Isidorus Hispalensis
Isidorus Hispalensis Res apud Vicidata repertae: Nativitas: 560; Carthago Nova Obitus: 4 Aprilis 636, 636; Spalis Patria: regnum Toletanum Memoria Sanctus, sanctus (feriae die 4 Aprilis) Vide etiam paginam discretivam: Isidorus (nomen). Sanctus Isidorus Hispalensis (natus ca. 560; mortuus 4 Aprilis 636) fuit archiepiscopus, Doctor Ecclesiae, unusque ex egregissimis antiquitatis posterioris auctoribus. Etymologiarum sive Originum, magnum opus suum, maximi momenti ad eruditos Latinos mediaevales erat, quia scientiam diversarum disciplinarum et doctrinarum ab classicis antiquisque posterioribus scriptoribus collectam continet. Isidoro, ob Etymologias suas, dignitatem patroni academicorum historiae, philosophiae, philologiae, archaeologiae geographiaeque Ecclesia Catholica dat. Propositum factum est Sanctae Sedis Isidorum Hispalensem designare patronum interretis (id est etiam Vicipaediae, quae ergo quasi hodiernum Etymologiarum genus videtur).